

REPUBLIKA HRVATSKA

DUBROVAČKO-NERETVANSKA ŽUPANIJA

OPĆINA TRPANJ

OPĆINSKO VIJEĆE

Općinsko vijeće Općine Trpanj, postupajući u predmetu utvrđenja procijenjene vrijednosti javne nabave radova na uređenju zapadnog dijela plaže „Luke“, a temeljem članka 30. Statuta Općine Trpanj (Službeni glasnik broj 6/13, 14/13, 7/18 i 11/19), na svojoj 17. sjednici, održanoj \_\_\_\_\_\_\_\_\_2019.godine, donosi

**O D L U K U**

Daje se suglasnost Općinskom načelniku Općiine Trpanj za poduzimanje pravnih i drugih radnji u odnosu na pripremu, provedbu i realizaciju postupka javne nabave radova na uređenju zapadnog dijela plaže „Luke“, procijenjene vrijednosti radova u iznosu od 2.108.523,75 kuna s PDV-om

**O b r a z l o ž e n j e**

Radovi uređenje zapadnog dijela plaže „Luke“ se financiraju na slijedeći način:

* iz bespovratnih sredstva Programa razvoja javne turističke infrastrukture u 2018. – Ministarstvo turizma Republike Hrvatske participira sa iznosom od 640.000,00 kn,
* Dubrovačko-neretvanske županije za 2019.god. participira sa iznosom od 2019.god. 170.000,00 kn,
* Općina Trpanj iz svojih proračunskih sredstva participira sa iznosom od 140.000,00 kn.

Općina Trpanj je bezuspješno provela dva postupka javne nabave radova na uređenju zapadnog dijela plaže „Luka“. U trećem postupku predmetne javne nabave koji je u tijeku, a koji je ponovljen zbog iznosa ponude većeg od procijenjene vrijednosti, odlučeno je osigurati sredstva do cijene ponuđenog iznosa jedino pristigle ponude od 2.108.523,75 kuna s PDV-om.

Sukladno Ugovoru o sufinanciranju osigurana su sredstva u iznosu od 950.000,00 kn, a razlika sredstava u iznosu 1.158.523,75 kuna planiraju se nadoknaditi iz:

* bespovratnih sredstva Programa razvoja javne turističke infrastrukture u 2020. – Ministarstvo turizma Republike Hrvatske,
* Proračuna Dubrovačko-neretvanske županije za 2020.godinu i
* Proračuna Općine Trpanj za 2020.

Slijedom navedenog Općinsko vijeće donijelo je odluku kao u izreci.

Dostaviti:

1. Općinski načelnik
2. Evidenciji
3. Pismohrana Predsjednik Vijeća

Josip Nesanović, v.r.